સામગ્રી: સરકારે અઢિયાને નિવૃત્તિ બાદ કામની ઓફર કરવામાં આવી હતી

નાણાપ્રધાન અરૂણ જેટલીએ તેમના ફેસબુક પેજ પર આ વાતની જાહેરાત કરી હતી. 

જેટલીએ લખ્યું કે આઈટી અધિકારી તથા કરદાતાની વચ્ચે સંપર્ક ન થાય તે પ્રકારની વ્યવસ્થા, મુદ્રા, જીએસટી (ગુડ્સ ઍન્ડ સર્વિસિઝ ટૅક્સ), કરદાતાઓની સંખ્યામાં વ્યાપક વધારો અને ટૅક્સમાં વૃદ્ધિએ તેમના કાર્યકાળની સિદ્ધિ રહી. 

જેટલીના મતે ડૉ. અઢિયા 'ખૂબ જ સક્ષમ, શિસ્તબદ્ધ, પ્રમાણિક અને નો-નોનસેન્સ' સનદી અધિકારી છે. 

જેટલીએ ઉમેર્યું હતું કે સરકાર તેમની ક્ષમતાઓનો 'અન્ય રીતે' ઉપયોગ કરવા માગતી હતી, પરંતુ તેમણે ઇન્કાર કર્યો હતો. 

ડૉ. હસમુખ અઢિયાને વડા પ્રધાન નરેન્દ્ર મોદીની નજીક માનવામાં આવે છે. મોદી ગુજરાતમાં હતા, ત્યારે પણ અઢિયા નાણાવિભાગમાં ફરજ બજાવતા હતા. 

ગુજરાતમાં ઔદ્યોગિક એકમો બીમાર

ગુજરાત ચેમ્બર ઑફ કૉમર્સ ઍન્ડ ઇન્ડસ્ટ્રી (GCCI)નાં પ્રમુખ જયમીન વાસાએ 'ઇન્ડિયન એક્સપ્રેસ' સાથેનાં ઇન્ટરવ્યૂ દરમિયાન કહ્યું કે ગુજરાતનાં ઘણા બધા ઔદ્યોગિક એકમો સરેરાશ 40 ટકા નીચલા સ્તરે કામ કરી રહ્યાં છે.

જીએસટીને લીધે પડતી મુશ્કેલીઓ, પરપ્રાંતીયો પરના હુમલા અને પ્લાસ્ટિક પરના પ્રતિબંધને લીધે ઔદ્યોગિક એકમો મંદ પડી ગયા છે.

તેમના જણાવ્યા અનુસાર દેશની અર્થવ્યવસ્થામાં ગુજરાતનો સરેરાશ ફાળો પણ ખાસ્સો ઘટી ગયો છે.

વાસાએ અખબારને જણાવ્યું કે વડોદરા, અમદાવાદ અને રાજકોટ ખાતેની પ્લાસ્ટિક કંપનીઓ પર પ્રતિબંધ મુકાતાં આશરે 50,000 કામદારો બેરોજગાર થઈ શકે એવી પરિસ્થિતિ ઊભી થઈ છે. 

ધંધો મંદ પડવાને લીધે આવાં ઔદ્યોગિક એકમોને નાણાકીય સહાય પણ મળતી નથી અને આવા બીમાર એકમોની સંખ્યા વધીને 25 ટકા થઈ ગઈ છે. 

વાસાના જણાવ્યા અનુસાર આ મામલે ગુજરાત સરકારને રજૂઆત કર્યા બાદ સહાયની જાહેરાત કરાઈ હતી પરંતુ એનું વિતરણ નથી થઈ રહ્યું અને આર્થિક જોખમ વધી રહ્યું છે.

સરકાર તરફથી ફેસબુકને માહિતી આપવા માટે સતત માગ 

'ઇન્ડિયન એક્સપ્રેસના' અહેવાલ અનુસાર ભારત સરકાર સતત ફેસબુકનો સંપર્ક સાધી રહી છે, જેથી ફેસબુકના ઉપભોક્તાઓ અંગે માહિતી મેળવી શકાય.

અહેવાલમાં જણાવ્યા અનુસાર સરકાર દ્વારા ફેસબુકને આ અંગે કરાઈ રહેલી માગમાં 68 ટકાનો વધારો થયો છે.

અહેવાલમાં એવું પણ જણાવાયું છે કે ફેસબુક યુઝર્સની માહિતી મેળવવા માગતી સરકારોમાં પ્રથમ ક્રમે અમેરિકા આવે છે. જ્યારે બીજા ક્રમે ભારત આવે છે. અહેવાલમાં એવું પણ જણાવાયું છે કે યુઝર એકાઉન્ટની માહિતી મેળવવા ઉપરાત સરકાર એકાઉન્ટનાં સીધા...\nઅગાઉની સામગ્રીનો સારાંશ નીચે મુજબ કરી શકાય છે:
તા. 30મી નવેમ્બરના કેન્દ્ર સરકારના નાણાસચિવ હસમુખ અઢિયા નિવૃત્ત થઈ જશે, ત્યારબાદ કોઈ સરકારી કામ નહીં સ્વીકારે.